
REPUBLIKA HRVATSKA
KARLOVAČKA ŽUPANIJA
OPĆINA DRAGANIĆ
OPĆINSKA NAČELNICA
KLASA: 320-03/26-01/02
URBROJ: 2133-08-02-26-1
Draganić,  07. listopada 2026. g.
          Na temelju odredbi Pravilnika o državnim potporama sektoru  poljoprivrede i ruralnom razvoju („Narodne novine“ 7/21),  članka 46. Statuta Općine Draganić („Glasnik Karlovačke županije“ broj 11/21) i točke XIV  Programa potpora u poljoprivredi na području Općine Draganić za 2026. godinu („Glasnik Karlovačke Županije“ broj 54/25), Općinska načelnica Općine Draganić, dana 07. listopada 2026. g., objavljuje
   JAVNI POZIV

ZA PODNOŠENJE ZAHTJEVA ZA DODJELU POTPORA MALE VRIJEDNOSTI

 U POLJOPRIVREDI NA PODRUČJU OPĆINE DRAGANIĆ U 2026. GODINI
I

Objavljuje se javni poziv za podnošenje zahtjeva za dodjelu potpora male vrijednosti u poljoprivredi na području Općine Draganić u 2026. godini.

Javni poziv objavljuje se na temelju odredbi Programa potpora u poljoprivredi na području Općine Draganić za 2026. godinu („Glasnik Karlovačke Županije“ broj 54/25).
II
Proračunska sredstva Općine Draganić za potpore male vrijednosti u poljoprivredi dodjeljivati će se za određene mjere iz Programa potpora u poljoprivredi na području Općine Draganić za 2026. godinu („Glasnik Karlovačke Županije“ broj 54/25) u skladu sa pravilima EU o pružanju potpora male vrijednosti u poljoprivrednom sektoru propisanim Uredbom Komisije (EU) br. 2024/3018 od 10. prosinca 2024. o primjeni članaka 107. i 108. Ugovora o funkcioniranju EU na potpore de minimis u poljoprivrednom sektoru (Službeni list Europske unije L 352/9) i Uredbom Komisije 2019/316 o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L, 13.12.2024.). – u daljnjem tekstu: Uredba de minimis i to kako slijedi:
Mjera 1. Sufinanciranje police osiguranja usjeva,  nasada i stoke
Potpora se odobrava za osiguranje usjeva, trajnih nasada i stoke. Maksimalni iznos potpore po korisniku  je do 15 % od vrijednosti police ali najviše 670,00 eura po korisniku godišnje.
Mjera 2. Sufinanciranje kalcizacije tla

Potpora se odobrava za kalcizaciju tla. Maksimalni iznos potpore po korisniku  je do 30 % po računu.
Mjera 3. Sufinanciranje kemijske analize tla

Potpora je namijenjena za kemijsku analizu tla. Maksimalni iznos potpore je 27,00 eura po analizi po korisniku.
Mjera 4. Sufinanciranje kupnje zaštite sustava obrane od tuče

Maksimalni iznos potpore je 265,00 eura po hektaru.
Mjera 5. Sufinanciranje umjetnog osjemenjivanja  goveda
Potpora se osigurava za umjetno osjemenjivanje goveda. 
Potpora se odobrava u iznosu od 35,00 eura po jednom  umjetnom osjemenjivanju.
Mjera 6. Sufinanciranje pčelarstva

Potpora se odobrava u iznosu od 5,00 eura po pčelinjoj zajednici (košnici).

Mjera 7. Sufinanciranje konjogojstva

Potpora se odobrava u iznosu od 30,00 eura po jednom uvjetnom grlu.

Mjera 8. Sufinanciranje uzgoja i držanja magaraca

Potpora se odobrava u iznosu od 30,00 eura po jednom uvjetnom grlu.
Mjera 9. Sufinanciranje uzgoja i držanja rasplodnih krmača pod selekcijskim obuhvatom
Potpora se odobrava u iznosu od 30,00 eura po jednoj rasplodnoj krmači.
III
Korisnici potpora navedenih u točci II ovog Javnog poziva  su fizičke i pravne osobe kao i poljoprivredna gospodarstva upisana u Upisnik poljoprivrednih gospodarstava pri Agenciji za plaćanja u poljoprivredi, ribarstvu i ruralnom razvoju u Karlovačkoj županiji,  imaju prebivalište/sjedište na području Općine Draganić te na njezinom području imaju poljoprivredne površine i poljoprivrednu proizvodnju za koje traže potpore.

Poljoprivredno gospodarstvo je pravna ili fizička osoba a djeluje kao OPG, obrt, trgovačko društvo ili zadruga.

Korisnici potpora ne mogu biti subjekti koji  imaju dospjela nepodmirena dugovanja (nositelj/članovi) prema proračunu Općine Draganić kao niti subjekti koji imaju  dospjelih nepodmirenih dugovanja po osnovi  poreznih obveza i doprinosa. 
Podnositelj  zahtjeva za potporu  u ime poljoprivrednog gospodarstva je nositelj poljoprivrednog gospodarstva.

Za istu mjeru iz Programa korisnik može  ostvariti pravo  na potporu  samo jednom u tekućoj godini. 

Sukladno članku 3. Uredbe de minimis maksimalni iznos potpore po pojedinom korisniku tijekom razdoblja od 3 (tri) fiskalne godine ne smije prijeći iznos u protuvrijednosti od 50.000,00 eura.
Računima i izvodima s bankovnog  žiro računa korisnika dokazuje se  namjenski utrošak odobrenih sredstava. 
Podnositelji zahtjeva mogu podnijeti zahtjeve za dodjelu potpora za više namjena, a maksimalni iznos svih potpora  koji se može odobriti u tekućoj godini ne može iznositi više od 670,00 eura po jednom korisniku. 
IV.
Prijava na javni poziv mora sadržavati:

Uz popunjeni obrazac zahtjeva i obrazac izjave o dobivenim potporama male vrijednosti (obrasci se preuzimaju  na stranici: www.draganic.hr)    podnositelji moraju  priložiti:

-   original ili  presliku Rješenja o upisu u  Upisnik  poljoprivrednih gospodarstava;
- original ili presliku  računa o plaćenoj usluzi (umjetno osjemenjivanje, osiguranje, kalcizacija tla, kemijska analiza tla)  ili materijalu (sufinanciranje kupnje zaštite sustava obrane od tuče);
- potvrdu HPA o broju uvjetnih grla (za sufinanciranje konjogojstva,  sufinanciranje uzgoja i držanja magaraca, sufinanciranje uzgoja i držanja rasplodnih krmača pod selekcijskim obuhvatom) te o broju košnica (za sufinanciranje pčelarstva)
- presliku osobne iskaznice, odnosno za obrt presliku obrtnice, a za trgovačko društvo presliku rješenja o upisu u sudski registar;

- original potvrdu Porezne uprave da su u trenutku podnošenja zahtjeva za potporu ispunili obvezu plaćanja svih dospjelih  obveza za poreze i doprinose;

- OIB i broj žiro-računa sa IBAN-om podnositelja zahtjeva;

V.
Detaljne informacije mogu se dobiti u Jedinstvenom upravnom odjelu Općine Draganić na tel: 715 - 136 ili na službenim internetskim stranicama Općine Draganić www.draganic.hr
VI.
Zahtjevi za sve mjere potpora podnose se osobno ili poštom na propisanim obrascima sa pripadajućom dokumentacijom, najkasnije do 01. prosinca 2026. g. na adresu:
Općina Draganić, Draganići 10, 47 201 Draganići - prijava na javni poziv za dodjelu potpora male vrijednosti u poljoprivredi na području Općine Draganić za 2026. godinu.

VII.
Nepotpune prijave kao niti prijave koje ne udovoljavaju uvjetima ovog Javnog poziva neće se razmatrati. Tijekom postupka za odobravanje sredstava, Jedinstveni upravni odjel može od korisnika tražiti dodatne dokaze i dokumentaciju.

VIII.

Sredstva potpora će se odobravati prema redoslijedu prispjeća zahtjeva, odnosno do utroška sredstava koja su za navedenu namjenu  predviđena proračunom Općine Draganić za 2026. godinu.
IX.

Ovaj Javni poziv objaviti će se na službenim internetskim stranicama Općine Draganić: www.draganic.hr. 
                                                                                                     OPĆINSKA NAČELNICA
                                                                                           Anica Domladovac, bacc.med. techn. 

